આ વાતચીત સમયે હાજર રહેલી મહિલાઓ અને સિનિયર સિટિઝનો સહિતની સામાન્ય જનતાએ મિડ-ડે LOCALને કહ્યું હતું કે ‘ખાઉગલી ઘાટકોપરની પહેચાન છે. લોકો આ ખાઉગલીમાં ખાવા માટે છેક બોરીવલી, મુલુંડ, અંધેરી, દાદર જેવાં ઉપનગરોમાંથી આવે છે. આ પરિસ્થિતિમાં આ ફેરિયાઓ પર જબરદસ્તી કરવી ન જોઈએ એવું અમને લાગે છે. જે જાગરૂક નાગરિકોએ આ ફૂડ-સ્ટૉલ અને ફેરિયાઓને માર્ગદર્શન આપતંઆ બોર્ડ લગાડ્યું છે તે લોકોએ તેમના નામ અને ફોન-નંબર કેમ બોર્ડ પર લખ્યા નથી. અમે પણ ઘાટકોપર માટે કંઈક કરવા ઇચ્છીએ છીએ, પણ વલ્લભબાગ લેન, ટિળક રોડ અને વિક્રાંત સર્કલ સિવાયના વિસ્તારોમાંથી પણ ફૂડ-સ્ટૉલ અને ફેરિયાઓ હટાવવા જોઈએ. ધનજી દેવશી રાષ્ટ્રીય શાળાની બહાર પણ હવે ફૂડ-સ્ટૉલ અને ફેરિયાઓ વધી ગયા છે. તેઓ પણ કારમાં ઘરાકોને સર્વિસ આપે છે. તેમને બંધ કરાવવા માટે કેમ કોઈ પગલાં લેવાતાં નથી.’